ལྷོ་ཤར་ཨེ་ཤི་ཡའི་གྲོང་ཁྱེར་རྒྱལ་ཁབ་སིང་ག་པུར་གསར་འཛུགས་པ་སྟེ།ལི་ཀྭང་ཡའོ་འདས་གྲོངས་སུ་གྱུར་པའི་རྗེས་སུ་བུ་རྒན་པ་ལི་ཞན་ལུང་སིང་ག་པུར་གྱི་སྲིད་བློན་ལ་བསྐོ་བཞག་བྱས་པ་དང་།སིང་ག་པུར་གྱི་རྒྱལ་ཁབ་དེ་ཉིད་ལི་ཁྱིམ་ཚང་གིས་དབང་སྒྱུར་བྱས་ནས་འགོ་ཁྲིད་གཞན་པ་གཅིག་ཀྱང་འདེམས་བསྐོ་བྱ་ཐུབ་མེད་ཅིང་།ད་ལྟ་ལི་ཀྭ་ཡའོ་ཡི་བུ་ཕྲུག་ཚོ་མ་འཆམ་པར་ནང་འགལ་བྱུང་སྟེ།ལི་ཞན་དབྱང་དང་སྲིང་མོ་ལི་ཝེ་ལིང་གཉིས་གཅེན་པོ་ལི་ཞན་ལུང་གི་རྒྱལ་ཁབ་འཛིན་སྐྱོང་དང་མི་དམངས་ལ་འགོ་ཁྲིད་བྱེད་སྟངས་དེར་ཡིད་ཆེས་བརླགས་སོང་།ང་དང་བཟའ་ཟླ་བུ་ཕྲུག་ཚོ་སྐབས་ཤིག་ལ་སིང་ག་པུར་ནས་ཕྱི་ལ་བསྐྱོད་རྒྱུ་ཡིན།༢༠༡༥་ལོར་ཨ་ཕ་ལི་ཀྭང་ཡའོ་འདས་གྲོགས་སུ་གྱུར་ནས་བཟུང་།གཅེན་པོ་ལི་ཞན་ལུང་གི་རྒྱལ་ཁབ་ཀྱི་རྩ་འཛུགས་ཁག་ལ་བཀའ་བཏང་ནས་ང་ཚོར་སྡང་ཟུག་བྱེད་ཀྱི་ཡོད་པ་དང་།གཅེན་པོ་ལི་ཞན་ལུང་གིས་རང་གི་བུ་ལི་ཧུང་དབྱི་མ་འོངས་པར་སིང་ག་པུར་གྱི་སྲིད་བློན་ལ་བསྐོ་བཞག་བྱ་རྒྱུའི་སྐྱེད་སྲིང་བྱེད་ཀྱིན་འདུག་ཅེས་གཅུང་པོ་ལི་ཞན་དབྱང་གིས་སྐྱོན་འཛུགས་བྱས་འདུག